पहले हिरासत से भाग निकला गैंगस्टर टीनू, अब जेल में दो आरोपियों की हत्या हुई
Punjabi Singer Sidhu Moosewala Murder - Goldy Brar Crime Alert In Punjab By Haryana Police. पंजाबी सिंगर सिद्धू मूसेवाला का कत्ल कराने वाला लॉरेंस गैंग का गोल्डी बराड़ पंजाब में फिर खूनखराबे की तैयारी में है। इसका खुलासा हरियाणा के रोहतक में हुई फायरिंग के बाद हुआ है।
पंजाबी सिंगर सिद्धू मूसेवाला हत्याकांड के बाद पंजाब पुलिस ने 36 आरोपियों को नामजद कर उन्हें पकड़ने की बात कही थी। दावों से परे इस केस में पुलिस की दो बड़ी नाकामियां भी सामने आई हैं। पहले खूंखार गैंगस्टर दीपक टीनू पुलिस हिरासत से फरार हो गया था। अब जेल में बंद केस के दो अहम आरोपियों की गैंगवार के दौरान हत्या हो गई। दोनों घटनाओं को सिलसिलेवार तरीके से समझिए...
1. पुलिस इंस्पेक्टर ने गैंगस्टर को हिरासत से भागने में मदद की: लॉरेंस गैंग का गैंगस्टर टीनू 1 अक्टूबर 2022 को हिरासत से भाग निकला था। इसमें मानसा के इंस्पेक्टर प्रीतपाल की मिलीभगत सामने आई थी। तगड़ी घेराबंदी और कई राज्यों की पुलिस की मदद से टीनू को पूरे 18 दिन बाद राजस्थान के अजमेर से दोबारा पकड़ा गया। ये लापरवाही तब हुई थी, जब पुलिस जानती थी कि टीनू 2017 में पेशी के वक्त पंचकूला से भाग चुका था।
2. जेल में दो गैंग के बीच दुश्मनी की खबर नहीं, दो आरोपी मारे गए: पंजाब पुलिस की दूसरी बड़ी लापरवाही गोइंदवाल जेल में सामने आई। पंजाब के हाई प्रोफाइल मर्डर केस के आरोपियों मनदीप सिंह तूफान और मनमोहन सिंह मोहना पर नजर ही नहीं रख पाए। पुलिस को जेल में दो गैंग के बीच चल रही दुश्मनी की भी खबर नहीं थी। नतीजा यह हुआ कि 26 फरवरी 2023 को दोनों की हत्या हो गई।
जेल में 30 से 40 लोगों के पास कहां से आए हथियार?
गोइंदवाल जेल अपने आप में हाई-सिक्योरिटी जेल है। अब सवाल उठता है कि जेल में हथियार कहां से पहुंचे, जिनसे 30 से 40 लोग आपस में भिड़े। इस गैंगवार में रॉड का भी इस्तेमाल हुआ है। बताया जा रहा है कि एक बैरक में 30 से 40 हवालातियों को रखा गया है, जिस कारण ये गैंगवार हुई।
पुलिस की इंटेलिजेंस को गैंग्स के टूटने के बारे में पता नहीं
गैंगस्टर गोल्डी बराड़ ने जेल में हुए इस डबल मर्डर की जिम्मेवारी ली, लेकिन वारदात से पहले तक इंटेलिजेंस एजेंसियों को इसका पता नहीं चल पाया कि गोल्डी बराड़ और लॉरेंस ने अपना गैंग जग्गू भगवानपुरिया से अलग कर लिया है। आपसी रंजिश के चलते गोल्डी बराड़ इस वारदात को अंजाम देने वाला है।
बैरकों की चेकिंग नहीं हुई, हथियार लाने की खबर नहीं
सूत्रों के मुताबिक पिछले कुछ दिनों से लॉरेंस और जग्गू गैंग के लोगों में आपसी छुटपुट कहासुनी हो रही थी, लेकिन जेल के अधिकारी दोनों गैंग के सदस्यों की जेल में हो रही एक्टिविटी पर नजर रखने में पूरी तरह नाकाम साबित हुए। यह भी सामने आ रहा है कि जेल अधिकारी समय पर बैरकों की चेकिंग नहीं करते, जिस कारण उन्हें दोनों गैंग की रंजिश का पता नहीं चल पाया।
CRPF तैनात न होना भी सुरक्षा में ढील का बड़ा कारण
बता दें कि पंजाब की जेलों में CRPF तैनात न होना भी गैंगवार होने का मुख्य कारण है। जेल में CRPF होने से काफी हद तक गैंगस्टरों की लोकल पुलिस तक पहुंच कम हो जाती है। CRPF के जवान लगातार बिना किसी राजनीतिक दबाव के जेल में डयूटी करते हैं और प्रत्येक हवालाती या कैदी पर नजर रखते हैं। पंजाब की जेलों में CRPF की तैनाती बेहद जरूरी हो चुकी है।
NIA ने गैंगस्टरों के कलस्टर बनने का दावा किया था
बता दें कि सिद्धू मूसेवाला हत्याकांड के बाद पहली ऐसा बार हुआ कि पंजाब की जेलों में NIA ने एंट्री की। NIA की टीमों ने जेलों में दबिश दी थी। सूत्रों के मुताबिक टीम ने खुलासा किया था कि पंजाब की जेलों में गैंगस्टरों के कलस्टर बन रहे हैं। लोकल अधिकारियों के साथ इन गैंगस्टरों की अच्छी-खासी पहचान हो जाती है, जिस कारण ये आसानी से अपना नेटवर्क चलाते रहते हैं।
इन गैंगस्टरों के कलस्टर को तोड़ने के लिए इन्हें साउथ की जेलों में शिफ्ट करना जरूरी हो चुका है, जहां इनकी पहुंच का कोई अधिकारी न मिल सके। साउथ की जेलों में शिफ्ट होने के बाद खुद-ब-खुद इन गैंगस्टरों के कलस्टर काफी हद तक खत्म हो जाएंगे।
4 महीने पहले गोइंदवाल जेल का डिप्टी सुपरिन्टेंडेंट हुआ था गिरफ्तार
पंजाब की स्पेशल टास्क फोर्स (STF) की अमृतसर यूनिट ने तरनतारन की गोइंदवाल साहिब जेल के डिप्टी सुपरिन्टेंडेंट को गिरफ्तार किया था। डिप्टी सुपरिन्टेंडेंट बलबीर सिंह पर आरोप है कि वह अपने पद का गलत प्रयोग करते हुए जेल में बंद गैंगस्टरों व कैदियों को मोबाइल फोन उपलब्ध करवाता था।​
पुलिस ने गोइंदवाल जेल में बंद एक कैदी से मोबाइल फोन भी बरामद किया था। STF ने जांच को आगे बढ़ाया और इस मामले में 5 से 6 और गिरफ्तारियां की थीं। इसी दौरान STF के हाथ हैप्पी नामक गैंगस्टर भी लगा। उससे सख्ती से पूछताछ की गई तो उसने डिप्टी सुपरिन्टेंडेंट गोइंदवाल जेल बलबीर सिंह का नाम बताया था।​​
एक हजार का मोबाइल 10 हजार रुपए में जेल के अंदर पहुंचाता था
जेल में चल रहे गैंगस्टरों के नेटवर्क का उस समय खुलासा हुआ, जब STF को जांच में पता चला कि आरोपी बलबीर सिंह जेल में मोबाइल की डिमांड होने पर बाहर से मोबाइल अंदर फेंकवाता था। 1 हजार रुपए के मोबाइल की कीमत जेल में 10 हजार के करीब रखी जाती थी। चार्जर चाहिए होता तो उसके भी तकरीबन 2 हजार रुपए वसूले जाते थे।
मूसेवाला कत्लकांड के कई राज भी दबे
वहीं मरने वाले गैंगस्टर मंदीप तूफान के परिवार के सदस्य कह रहे हैं कि मनदीप तो मूसेवाला का फैन था, वह उसके गीत सुनता था। उनके बेटे को इस मामले में फंसाया गया। इसके साथ दूसरा गैंगस्टर मनमोहन सिंह मोहना पर आरोप था कि उसने मूसेवाला के कत्लकांड में रेकी की थी।
ये खबर भी पढ़ें:- 
लॉरेंस और जग्गू भगवानपुरिया... जिगरी यार बने जानी दुश्मन:मन्नू-रूपा एनकाउंटर से था शक, NIA रेड के बाद मुखबिरी का यकीन हुआ 
पंजाब को 2022 में सबसे अधिक दहलाने वाली घटना सिद्धू मूसेवाला हत्याकांड थी। जिसमें दो करीबी दोस्तों लॉरेंस और जग्गू भगवानपुरिया ने हाथ मिलाया और सिद्धू मूसेवाला की हत्या की, लेकिन अब यह दोनों गैंगस्टर एक दूसरे के दुश्मन बन गए हैं (पूरी खबर पढ़ें)
पंजाब की जेलों में हाईअलर्ट: बदमाश बैरकों में बंद किए गए, गोल्डी बराड़ को जग्गू भगवानपुरिया गैंग की धमकी- कत्ल के बदले कत्ल होगा
पंजाबी सिंगर सिद्धू मूसेवाला मर्डर केस में शामिल बदमाश मनदीप तूफान और मनमोहन मोहना का आज पोस्टमार्टम होगा। ये दोनों कल गोइंदवाल साहिब की जेल में गैंगवार में मारे गए। इन्हें लॉरेंस गैंग ने जेल में कत्ल किया। मोहना और तूफान जग्गू भगवानपुरिया के गुर्गे हैं (पूरी खबर पढ़ें) 
मूसेवाला मर्डर के दो आरोपियों की जेल में हत्या:जग्गू और लॉरेंस के गुर्गों में गैंगवार, धारदार हथियार चले; लॉरेंस गैंग ने जिम्मेदारी ली 
पंजाबी सिंगर सिद्धू मूसेवाला मर्डर केस में शामिल 2 बदमाश जेल में हुई गैंगवार में मारे गए। पंजाब में तरनतारन जिले की गोइंदवाल जेल में रविवार को बदमाशों के बीच हिंसक झड़प हुई। इसमें बदमाश मनदीप सिंह तूफान और मनमोहन सिंह मोहना की मौत हो गई। एक अन्य बदमाश केशव की हालत गंभीर है (पूरी खबर पढ़ें)